hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en en hu hu en hu hu hu hu hu en hu hu hu hu hu hu en hu hu hu hu en en hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu de hu ca hu en hu en hu
Alkoholfüggőség a családban - Alkoholfüggőség
Mobilmentor, a segítség házhoz megy
Függőség kezelés diszkrét és hatékony megoldásokkal!
Zénó - Függőségkezelés   2022.03.29 K.
Szinte mindenki ismer olyan embereket, akiknek problémái vannak az alkohollal. Az alkoholistákat kigúnyolják, megvetik és elítélik, még azok is, akik korábban barátoknak számítottak, és gyorsan magukra hagyják őket. De mi van akkor, ha az alkoholfüggőség a családon belül jelenik meg? Itt már nem olyan egyszerű hátat fordítani.
Először csak egy pohárral több
Az egyik legfontosabb dolog, amit már úgy hiszem mindenki tud az alkoholfüggőségről: nem egyik napról a másikra alakul ki. Tehát megelőzhető!  A függőség lassan és alattomosan alakul ki, és eleinte még az érintett személy, sőt a hozzátartozók sem ismeri fel.
Általában úgy kezdődik, hogy a nap végén egy sörből egy második lesz. Vagy megiszunk egy pohár bort, majd egy üveg lesz belőle. A megnövekedett alkoholfogyasztást az érintettek gyakran kifogásokkal védik, például álmatlansággal, vagy megterhelő munkahéttel stb.
Szabadnapokon pedig az ivás már délben vagy korábban is elkezdődik. Miért ne? Hiszen egy kemény munkahét áll az érintett mögött, és az ő szemében az alkohol a legártalmatlanabb kikapcsolódás.
Az alkoholisták profi módon tudnak kifogásokat gyártani!
Volt már, hogy nyíltan feltetted a kérdést egy alkoholistának, hogy miért iszik? Ha igen, akkor láthattad, hogy milyen jól kidolgozott érvei vannak az ivászat mellett.
A már említett alvászavar mellett az anyagi, párkapcsolati, vagy munkahelyi problémák szolgáltatnak még meggyőző indokokat egy újabb pohárra. Hiszen még a köztudat is támogatja az alkoholizmust azzal a szándékosan félreértett közhellyel, hogy „egy pár pohárral sosem árt”!
Így az italozás fokozatosan az alkoholisták legjobb barátjává vált. Pár pohár alkohol után jobban érzik magukat, tudnak lazítani és vidámabbak is. Plusz az agy azt láttatja vele, hogy javult az életminősége, és azt is elhiszi, hogy még mindig mindent ő irányít.
Nem veszi észre, hogy a nyelve lassan elnehezül, a szavai érthetetlenek, a munkatársak tekintete pedig egyre dühösebb. A beszélgetések során kerüli a közvetlen konfrontációt. Ha mégis szembesül, agresszívvé válik, vagy önsajnálatba esik. Végül is ez nem az ő hibája, igaz?
Az alkoholfüggőség figyelmeztető jelei
Az alkoholista nem ismeri fel saját függőségét. Talán van néhány józan pillanata, amit gyorsan elhomályosít egy újabb pohárral, hogy élvezze a számára már oly jól ismert kellemes közérzetet. Az alkoholistáknak nincsenek gátlásaik. Ez kiemelten problémát okoz elsősorban családi környezetben.
Ha az egyik szülő gyakran részeg, ez nem titkolható el a gyerekek elől sem, mivel arra a kérdésre, hogy apa, vagy anya miért nem tud megfogalmazni egy épkézláb mondatot, vagy részt venni a családi tevékenységekben, vagy miért jár dülöngélve, csak egyetlen válasz van: mert részeg!
Ha egy házastársnak feltűnik, hogy párja egyre több alkoholt fogyaszt, akkor indítson beszélgetést, és nevezze nevén a dolgokat. Szembesíteni kell a túlzott alkoholfogyasztással és kerek-perec ki kell jelenteni, hogy a dolgok nem mehetnek így tovább.
Jobb, ha nem áltatjuk magunkat, hogy majd abbahagyja: minél tovább halad előre az alkoholizmusba, annál nehezebb lesz értelmes beszélgetést folytatni vele. El fogja utasítani a problémákat és kifogásokkal fog érvelni, esetleg ígérget, rosszabb esetben agresszívvá válik.
Fontos, hogy ne fogadjuk el a kifogásait, és ne hagyjuk, hogy az önsajnálkozó jeleneteivel meglágyítson minket, mert ebben az esetben nem tudunk segíteni. Még egy szeretett személynél is a keménység és egy határidő megjelölése a segítség a józanság elindításához.
Mindannyian tudjuk, hogy az üres fenyegetések mindig hatástalanok. Ugyanez vonatkozik a családon belüli alkoholfüggőségre is. Párod megígéri, hogy „megjavul”, és mégsincs változás?
Akkor talán itt az ideje, hogy választás elé állítsd. Vagy az üveg, vagy a család! Fontos, ha ezzel fenyegeted, akkor azt be is kell tartanod, ezért csak akkor mond, ha már felkészültél erre a lehetőségre is.
Ha kijelentetted, hogy ha legközelebb ittasnak találod, fogod a gyerekeket és elhagyod, akkor meg is kell tenned. Még ha a párod részeg állapota miatt nem is tudja felmérni a helyzet súlyosságát, amint újra józan lesz, észre fogja venni, hogy egyedül van. Innentől tudni fogja, hogy téged bizony komolyan kell vegyen!
Tedd világossá számára azt is, hogy nem azért mész el, mert el akarod hagyni, hanem mert nem bírod tovább elviselni ezt az egészségtelen helyzetet. Azért mész el, mert a gyerekek szégyenkeznek az alkoholista szülő miatt barátaik és iskolatársaik előtt, és egyre jobban elzárkóznak, hogy elkerüljék a függővé vált szülő és barátok találkozását. Elmész, mert nem tudod végignézni párod lassú degenerálódását és leépülését, hogy elveszíti a munkáját, kockáztatja egészségét, sőt a saját és közös életeteket is. Szerinted ez túl drámaian hangzik? Sajnos igen, de ez az igazság.
Az alkoholfüggő emberekről általánosan azt gondolják, hogy gyengék és labilisak, hogy hiányzik belőlük a kellő akaraterő ahhoz, hogy leküzdjék függőségüket. Ez nem igaz.
Maga az alkoholfüggőség egy betegség, nincs köze az akaraterőhöz.
Természetesen az akarat szerepet játszik abban, hogy az érintett személy a terápia mellett döntsön. De ez az akarat már akkor is ott volt, amikor felemelte az üveget. Mert szerette volna eloszlatni aggodalmait, félelmeit és nehézségeit, ki akarta őket mosni a testéből, hogy jobban érezze magát. Soha nem akart fájdalmat okozni a családjának. Ez a felismerés időnként tudatosult is benne, de a következő korty elfeledteti, mint újabb, lenyelendő problémát.
A családban előforduló alkoholfüggőség nem csak az érintett egészségét veszélyezteti. Rendszerint ez a betegség erőszakos szituációkat eredményez. A családon belüli erőszak az alkoholizmus leggyakoribb kísérőjelensége.
Az alkoholfüggőség a legjobb családokban is előfordul. Nincs ok a szégyenkezésre. Viszont nem hagyhatjuk figyelmen kívül saját és gyermekeink jóllétét, testi-lelki egészségét, jövőjüket és saját céljainkat, álmainkat, különösen, ha az alkoholizmushoz agresszió társul.
Van, hogy nem lehet segíteni az érintetten, ebben az esetben el kell engedjük őt. De ha az érintett hajlandó vállalni a terápiát, az azt jelenti, még van remény, akkor viszont egyértelműen támogatásra van szüksége.
Hogyan csinál belőled „komplett idiótát” a kokain!
Családi alkoholizmus – Elváljak vagy Segítsek?
Mikortól számítok én alkoholistának?
Alkohol és Kokain, a halálos kombináció
Alkoholkontroll - Ha csak az elején tartasz, még nincs nagy veszély!
Alkoholmentes élet, ha elhagyod az alkoholt
Alkohol leszokás hatásai, regenerálódás
Alkohol elvonás tünetei meddig tart
Amennyiben úgy érzi, hogy az életében túl nagy szerepet tölt be a függőség és szeretne egy hatékony és diszkrét megoldást választani, akkor ne habozzon, vegye fel velem a kapcsolatot!
Kérjen segítséget! Hívjon bizalommal!
Hívását munkanapokon 8 órától 18 óráig tudjuk fogadni.
+36 30 3155 746
Ügyfeleimnek maximális diszkrécióval és titoktartási kötelezettséggel tartozom!
Személyes bemutatkozó honlapom: orsolicszeno.hu
Ügyfeleim elégedettsége nem csak, hogy szakmai sikerem, de a személyes örömöm is egyben, hiszen egy újabb változásnak a részese lenni legalább akkora öröm, mint egy új élet születése.
honlapot & sablont készítette